**«Астана» халықаралық қаржы орталығы туралы» Қазақстан Республикасының**

**Конституциялық заңына өзгерістер мен толықтырулар енгізу туралы»**

**Қазақстан Республикасы Конституциялық заңының жобасына**

**салыстырмалы кесте**

|  |  |  |  |  |
| --- | --- | --- | --- | --- |
| **Р/с**  **№** | **НҚА құрылымдық элементі** | **Қолданыстағы редакция** | **Ұсынылатын редакция** | **Негіздеме** |
| 1 | 2 | 3 | 4 | 5 |
|  | 1-баптың  10-11) тармақшалары | 1-бап. Осы Конституциялық заңда пайдаланылатын негізгі ұғымдар        Осы Конституциялық заңда мынадай негізгі ұғымдар пайдаланылады:  1) «Астана» халықаралық қаржы орталығы (бұдан әрі – Орталық) – Қазақстан Республикасының Президенті айқындайтын дәл белгіленген шекарасы бар, қаржы саласындағы ерекше құқықтық режим қолданылатын Астана қаласының шегіндегі аумақ;  ...  **10 – 11) жоқ** | 1-бап. Осы Конституциялық заңда пайдаланылатын негізгі ұғымдар        Осы Конституциялық заңда мынадай негізгі ұғымдар пайдаланылады:  1)«Астана» халықаралық қаржы орталығы (бұдан әрі – Орталық) – Қазақстан Республикасының Президенті айқындайтын дәл белгіленген шекарасы бар, қаржы саласындағы ерекше құқықтық режим қолданылатын **Нұр-Сұлтан** қаласының шегіндегі аумақ;  **...**  **10) Орталықтың инвестициялық резиденті – инвестициялық салықтық резиденттік бағдарламасына сәйкес инвестициялауды жүзеге асырған және мынадай шарттарға сәйкес келетін:**  **Орталықтың инвестициялық салықтық резиденттік бағдарламасына қатысу үшін өтініш білдірудің алдындағы соңғы жиырма жыл ішінде «Салық және бюджетке төленетін басқа да міндетті төлемдер туралы» Қазақстан Республикасының Кодексі (Салық кодексі) (бұдан әрі – Салық кодексі) мақсатында Қазақстан Республикасының резиденті деп танылмаған;**  **Орталықтың инвестициялық салықтық резиденттік бағдарламасына қатысу үшін өтініш білдірудің алдындағы соңғы жиырма жыл ішінде Қазақстан Республикасының азаматтығы тоқтатылған тұлға болып табылмайтын;**  **мөлшері Салық кодексінде белгіленетін жыл сайынғы міндетті бекітілген төлемдерді төлейтін шетелдіктер және азаматтығы жоқ адамдар;**  **11) Орталықтың инвестициялық салықтық резиденттік бағдарламасы – инвестициялардың көлемі мен инвестициялау құралдарын белгілейтін Орталықтың актісі, оларды жүзеге асыру кезінде шетелдіктер мен азаматтығы жоқ адамдарға және олардың отбасы мүшелеріне Қазақстан Республикасының көп мәртелік кіру визасы беріледі. Орталықтың инвестициялық салықтық резиденттік бағдарламасы Ұлттық қауіпсіздік, Ішкі істер, мемлекеттік кіріс органдарымен және Қазақстан Республикасының стратегиялық жоспарлау мен мемлекеттік инвестициялық саясат саласында басшылықты жүзеге асыратын уәкілетті мемлекеттік органдарымен келісу бойынша қабылданады.** | «100 нақты қадам» Ұлт жоспарының 71-қадамына сәйкес Дубайдың үлгісі бойынша инвестициялық резиденттік қағидатын енгізу қарастырылған. Сондай-ақ, Қазақстан Республикасы Президентінің жанындағы Шетелдік инвесторлар кеңесінің 29-шы пленарлық отырысының 2016 жылғы 27 мамырдағы № 01-8.1 хаттамалық тапсырмасымен АХҚО-ға мемлекеттік органдармен бірлесіп Дубай қаласындағы Халықаралық қаржы орталығының үлгісі бойынша инвестициялық резиденттік қағидатын енгізу мәселесін қарастыру тапсырылды. АХҚО алаңында белсенділікті арттыруға ықпал ететін жаңа инвестициялардың ағынын ынталандыру мақсатында инвестициялық салықтық резиденттік бағдарламасын енгізу ұсынылады, бұл орталықты дамытудың бастапқы кезеңінде өте маңызды. Стратегиялық жоспарлау және мемлекеттік инвестициялық саясаты саласында басшылықты жүзеге асыратын мемлекеттік органдарымен және ұлттық қауіпсіздік, ішкі істер, мемлекеттік кіріс органдарымен келісу бойынша Орталықтың актісімен бекітілілген инвестициялық резиденттік бағдарламасында инвестицияның шектері, шарттары және өзге де бөлімдері анықталады.  Сондай-ақ 2019 жылдың 23 наурызында Қазақстан Республикасының Конституциясына енгізілген өзгеріске, яғни астананың атауын «Астанадан» «Нұр-Сұлтанға» өзгертуіне байланысты 1-баптың 1-тармағына түзетулер енгізілді. |
|  | 4-баптың  3-тармағы | 4-бап. Орталықтың қолданыстағы құқығы  1. Орталықтың қолданыстағы құқығы Қазақстан Республикасының Конституциясына негізделеді және мыналардан:  …  3. Орталықтың органдары Орталық қатысушыларының және (немесе) Орталық органдарының және (немесе) олардың жұмыскерлерінің арасында туындайтын:  1) азаматтық-құқықтық қатынастарды;  2) азаматтық-процестік қатынастарды;  3) қаржылық қатынастарды;  4) әкімшілік рәсімдерді реттейтін актілерді қабылдауға құқылы. | 4-бап. Орталықтың қолданыстағы құқығы  1. Орталықтың қолданыстағы құқығы Қазақстан Республикасының Конституциясына негізделеді және мыналардан:  ...  **3.** **Орталықтың органдары Орталықтың қатысушылары және (немесе) Орталықтың органдары, және (немесе) олардың жұмыскерлері арасында туындайтын:**  1) азаматтық-құқықтық қатынастарды;  2) азаматтық-процестік қатынастарды;  3) қаржылық қатынастарды;  4) әкімшілік рәсімдерді;  **5)** **еңбек қатынастарын;**  **6) Орталық органдарының тауарларды, жұмыстар мен көрсетілетін қызметтерді сатып алу рәсімдерін** реттейтін актілерді қабылдауға құқылы. | АХҚО аумағындағы еңбек қатынастарын және Органдардың сатып алулар рәсімдері реттейтін АХҚО актілерін қабылдау мақсатында түзетулер енгізіледі.. |
|  | 5-баптың  4-тармағы | 5-бап. Орталық қатысушыларының ақшалай міндеттемелері және валюталық реттеу  …  4. Орталық қатысушылары оның аумағында жүргізетін валюталық операцияларға «Валюталық реттеу және валюталық бақылау туралы» Қазақстан Республикасының Заңында белгіленген валюталық реттеу режимдері қолданылмайды. | 5-бап. Орталық қатысушыларының ақшалай міндеттемелері және валюталық реттелуі  …  **4.** **Валюталық шарттарды есептік тіркеу талаптары, олардың негізінде және (немесе) оларды орындау үшін капитал қозғалысы, шетел банкіндегі шотқа есептік нөмір беру операциялары, сондай-ақ Орталық қатысушылары оның аумағында жүргізетін валюталық операцияларға «Валюталық реттеу және валюталық бақылау туралы» Қазақстан Республикасының Заңында белгіленген валюталық операциялар туралы хабардар ету қолданылмайды.**  **Мәліметтердің тізбесіне және Орталық қатысушыларының тапсырмасы бойынша Қазақстан Республикасының аумағында валюталық операцияларды жүзеге асыратын, банк операцияларының жекелеген түрлерін іске асыратын банктер мен ұйымдардың**  **оларды ұсыныс тәртібіне қойылатын талаптар Қазақстан Республикасының Ұлттық Банкімен келісу арқылы Орталық актілерінде айқындалады.**  *2019 жылдың 1 шілдесінен бастап қолданысқа енгізіледі.* | «Валюталық реттеу және валюталық бақылау туралы» Қазақстан Республикасының Заңының жаңа редакциясында валюталық реттеу режимдерінің орнына капитал қозғалысы операциялары жүргізілетін валюталық шарттарды есептік тіркеу және дешетелдік банктегі шотқа есептік нөмір беру қолданылатындықтан 4-тармаққа редакциялық тиісті түзету қажет.  Және де «Валюталық реттеу және валюталық бақылау туралы» Қазақстан Республикасының Заңының 15 бабының 3 тармағының екінші бөлігіне сәйкес келу үшін 4-тармақ екінші бөлікпен толықтырылады. |
|  | 6-баптың 1-тармағы, 3-тармағының 4)-5) тармақшалары,  7-тармағы  5) тармақшасы, 8-1 – 8-3 тармақтары | 1. Осы бапта белгіленген алып қоюларды қоспағанда, Орталықтың аумағындағы салық режимі "Салық және бюджетке төленетін басқа да міндетті төлемдер туралы" Қазақстан Республикасының Кодексінде (Салық кодексі) айқындалады.  ...  3. Орталық қатысушылары Орталықтың аумағында мынадай қаржылық қызметтерді көрсетуден алған кірістері бойынша корпоративтік табыс салығын төлеуден 2066 жылғы 1 қаңтарға дейін босатылады:  1) ислам банкінің банктік қызметтерін көрсету;   2) қайта сақтандыру қызметтерін көрсету және сақтандыру брокерлік қызметтерін көрсету;   3) инвестициялық қорлардың активтерін инвестициялық басқару, оларды есепке алу мен сақтау, сондай-ақ инвестициялық қорлардың бағалы қағаздарын шығаруды, орналастыруды, айналымға жіберуді, сатып алуды және өтеуді қамтамасыз ету жөніндегі қызметтерді көрсету;    4) брокерлік және (немесе) дилерлік, андеррайтингтік қызметтерді көрсету;    5) Орталықтың актілерінде айқындалатын басқа да қаржылық қызметтерді көрсету  ...  7. Жеке және заңды тұлғалар:       1) өткізу күніне қор биржасының ресми тізімдерінде болатын бағалы қағаздарды өткізу кезіндегі құн өсімінен;       2) Орталықтың қолданыстағы құқығына сәйкес тіркелген қатысушы заңды тұлғалардың акцияларын немесе Орталықтың қолданыстағы құқығына сәйкес тіркелген қатысушы заңды тұлғалардың жарғылық капиталдарындағы қатысу үлестерін өткізу кезіндегі құн өсімінен;        3) осындай дивидендтерді немесе сыйақыларды есепке жазу күніне қор биржасының ресми тізімдерінде болатын бағалы қағаздар бойынша дивидендтер мен сыйақылар түрінде;    4) Орталықтың қолданыстағы құқығына сәйкес тіркелген қатысушы заңды тұлғалардың акциялары бойынша немесе Орталықтың қолданыстағы құқығына сәйкес тіркелген қатысушы заңды тұлғалардың жарғылық капиталдарындағы қатысу үлестері бойынша дивидендтер түрінде түсетін кірістері бойынша жеке және корпоративтік табыс салықтарын төлеуден 2066 жылғы 1 қаңтарға дейін босатылады.  **5) тармақша жоқ**  ...  7-1 жоқ  …  8-1 – 8-3 жоқ | 1. Осы бапта белгіленген алып қоюларды қоспағанда, Орталықтың аумағындағы салық режимі **Салық кодексімен** айқындалады .  ...  3. Орталық қатысушылары Орталықтың аумағында мынадай қаржылық қызметтерді көрсетуден алған кірістері бойынша корпоративтік табыс салығын төлеуден 2066 жылғы 1 қаңтарға дейін босатылады:  1) ислам банкінің банктік;  2) қайта сақтандыру қызметтерін көрсету және сақтандыру брокерлік;  3) инвестициялық қорлардың активтерін инвестициялық басқару, оларды есепке алу мен сақтау, сондай-ақ инвестициялық қорлардың бағалы қағаздарын шығаруды, орналастыруды, айналымға жіберуді, сатып алуды және өтеуді қамтамасыз ету жөніндегі;  4) брокерлік және (немесе) дилерлік, андеррайтингтік;  **5) Орталықтың, мемлекеттік жоспарлау жөніндегі орталық уәкілетті органның, салық пен бюджетке төленетін басқа да міндетті төлемдердің түсуін қамтамасыз ету саласындағы басшылықты жүзеге асыратын мемлекеттік органның бірлескен актісінде айқындалатын басқа да қаржылық қызметтерді көрсету.**  ...  7. Жеке және заңды тұлғалар:       1) өткізу күніне қор биржасының ресми тізімдерінде болатын бағалы қағаздарды өткізу кезіндегі құн өсімінен;       2) Орталықтың қолданыстағы құқығына сәйкес тіркелген қатысушы заңды тұлғалардың акцияларын немесе Орталықтың қолданыстағы құқығына сәйкес тіркелген қатысушы заңды тұлғалардың жарғылық капиталдарындағы қатысу үлестерін өткізу кезіндегі құн өсімінен;       3) осындай дивидендтерді немесе сыйақыларды есепке жазу күніне қор биржасының ресми тізімдерінде болатын бағалы қағаздар бойынша дивидендтер мен сыйақылар түрінде;  **4) Орталықтың қолданыстағы құқығына сәйкес тіркелген қатысушы заңды тұлғалардың акциялары бойынша немесе Орталықтың қолданыстағы құқығына сәйкес тіркелген қатысушы заңды тұлғалардың жарғылық капиталдарындағы қатысу үлестері бойынша дивидендтер түрінде;**  **5) егер жеке тұлғалар Орталықтың инвестициялық резиденті болып табылса** **және Салық кодексінің мақсатында Қазақстан Республикасының резиденті болып танылса, Қазақстан Республикасының шегінен тыс көздерден түсетін кірістері бойынша жеке және корпоративтік табыс салықтарын төлеуден 2066 жылғы 1 қаңтарға дейін босатылады.**  **8-1. Мыналар:**  **1) Орталық әкімшілігінің мақсатты аударымға бағытталған бюджеттік бағдарлама шеңберінде бюджеттен төлемдер алу;**  **2) Орталық органдарының Орталық әкімшілігінен мақсатты аударымға бағытталған бюджеттік бағдарлама шеңберінде алған ақшаны алу қосылған құн салығы салынатын сату жөніндегі айналым болып табылмайды.**  **8-2. Осы баптың 3-тармағында көзделген Орталық қатысушыларының көрсететін қызметтері қосылған құн салығын төлеуден босатылады.**  **8-3. Қазақстан Республикасы сату орны болып танылатын, бейрезиденттің өтеулі негізде орындалған жұмыстары және көрсетілген қызметтері, егер жұмыстар орындалып, қызметтер Орталықтың органдарына және (немесе) олардың ұйымдарына қызметтер көрсетілсе, бейрезиденттен жұмыстар мен көрсетілетін қызметтерді сатып алу жөніндегі айналым болып табылмайды**. | 1-баптың «Орталықтың инвестициялық резиденті» ұғымының бөлігінде енгізіп отырған түзетулерге байланысты Конституциялық заңның мәтінінде заң актісінің қысқартылған атауын қолдану мақсатында.  ...  Салықтық әкімшілендіру мәселелерінде анағұрлым нақты құқықтық айқындылықты қамтамасыз ету үшін «басқа да қаржылық қызметтерді» осыған дейін бекітілген бірлескен актілерге ұқсас АХҚО мен тиісті мемлекеттік органдардың бірлескен актісімен айқындау ұсынылады.  ...  . Инвестициялық салықтық резиденттік бағдарламасының енгізілуімен сәйкес Қазақстан Республикасының шегінен тыс көздерден кірістер бойынша жеке және корпоративтік табыс салығынан босату түрінде оның қатысушыларын қосымша салықтық ынталандыру ұсынылады.  8-1-тармақ бойынша. АХҚО органының қызметін қаржыландыру қайтарымсыз негізде республикалық бюджеттен нысаналы аударымдар есебінен қамтамасыз етіледі.  8-2-тармақ бойынша. Салық кодексінің 397-бабында ҚҚС-дан босатылған қаржы операцияларын іске асыру бойынша айналыстардың тізбесі айқындалған. Сонымен қатар, аталған тізбеге инвестициялық қорлардың активтерін инвестициялық басқару бойынша қызметтер және Орталық актілермен айқындалатын басқа да қаржылық қызметтер сияқты Орталық АХҚО қатысушылары жүзеге асыратын қаржы қызметтері енгізілмеген. Басқа да қаржы қызметтері капитал нарығын дамыту және инвестициялар тарту бойынша АХҚО-ның саясатын орындауға бағытталған қызметтер мен операциялар болып табылады, олардың тізбесі осыған дейін бекітілген бірлескен актілерге ұқсас АХҚО мен тиісті мемлекеттік органдардың (ҰЭМ, ҚМ МКК) бірлескен актісімен айқындалатын болады. Қаржылық операцияларға қатысты ҚҚС бойынша жеңілдіктердің болуы АХҚО қатысушылары үшін тең емес шарттар жасайды, олар Салық кодексінің 397-бабында көзделген тізбеде болмауына байланысты шектеледі. Салық кодексіндегі қаржылық қызметтердің тізбесі АХҚО қызметінің ерекшеліктері ескерілмей жасалған және сәйкесінше елдің банктік емес қаржы қызметтерін дамытуға ықпал ететін жаңа қаржы қызметтер ҚҚС төлеуден босатылуы тиіс. Осылайша, Конституциялық заңда көрсетілген АХҚО қаржы қызметтерінің, олардың Орталықтың құқықтық режімінен тыс ҚР қаржы нарығында жүзеге асырылатын қаржы операцияларына қатысты кемсітушілігін болдырмау мақсатында ҚҚС-дан босатылуын қарастыру аса маңызды.  8-3-тармақ бойынша. АХҚО органдары кәсіби заңгерлік, консалтингтік, IT қызметтердің негізгі бөлігін бейрезиденттерден сатып алады және ҚҚС салынатын іске асыру (қызметтер көрсету, жұмыстар орындау, тауарлар сату) бойынша қандай да бір айналыстары болмағандықтан бейрезиденттер үшін ҚҚС-ны төлеуді жүзеге асыруға міндетті. |
|  | 7-баптың  6-тармағы | 7-бап. Шетелдіктер мен азаматтығы жоқ адамдардың визалық режимі  ...  **6. жоқ** | 7-бап. Шетелдіктер мен азаматтығы жоқ адамдардың визалық режимі  ...  **6.**  **Орталықтың инвестициялық резиденттеріне және олардың отбасы мүшелеріне Қазақстан Республикасының көп мәртелік кіру визасы Орталық әкімшілігінің өтініші негізінде беріледі, жойылады, қайта қалпына келтіріледі оның мерзімі қысқарады және/немесе ұзартылады.** | Инвестициялық салықтық резиденттік бағдарламасын енгізумен байланысты және бағдарламаға сұранысты арттыру үшін АХҚО әкімшілігінің өтінішхаты негізінде виза беру ұсынылады. |
|  | 8-баптың  3-тармағы екінші бөлігі | 3. Орталықтың әкімшілігі Орталық қатысушылары және органдары тартқан шетелдік жұмыс күшінің есебін жүргізеді. Тартылған шетелдіктер мен азаматтығы жоқ адамдар туралы мәліметтерді Орталықтың әкімшілігі халықтың көші-қоны мәселелері жөніндегі уәкілетті органға ұсынады. Халықтың көші-қоны мәселелері жөніндегі уәкілетті органға ұсынылатын мәліметтердің құрамы, оларды ұсыну мерзімділігі мен тәртібі Орталық әкімшілігінің және халықтың көші-қоны мәселелері жөніндегі уәкілетті органның бірлескен актісінде айқындалады.  **Екінші бөлігі жоқ.** | 3. Орталықтың әкімшілігі Орталық қатысушылары және органдары тартқан шетелдік жұмыс күшінің есебін  жүргізеді. Тартылған шетелдіктер мен азаматтығы жоқ адамдар туралы мәліметтерді Орталықтың әкімшілігі халықтың көші-қоны мәселелері жөніндегі уәкілетті органға ұсынады. Халықтың көші-қоны мәселелері жөніндегі уәкілетті органға ұсынылатын мәліметтердің құрамы, оларды ұсыну мерзімділігі мен тәртібі Орталық әкімшілігінің және халықтың көші-қоны мәселелері жөніндегі уәкілетті органның бірлескен актісінде айқындалады.  **Орталықтың қатысушылары және органдары, олардың ұйымдары Орталықтың әкімшілігіне Орталықтың актілеріне сәйкес тартылған шетелдік және азаматтығы жоқ адамдар туралы мәліметтерді береді.** | Толықтырушы түзету. Орталықтың қатысушыларына Орталықтың актілерімен белгіленген мерзімдер мен тәртіпте олар тартқан шетелдік жұмыскерлер туралы мәліметтерді Орталық әкімшілігіне ұсыну міндеттемесін бекіту мақсатында енгізіледі. |
|  | 13-баптың  8-тармағы | 13-бап. Орталықтың соты  …  8. Қазақстан Республикасында Орталық сотының шешімдерін орындау Қазақстан Республикасы соттарының шешімдерін орындау сияқты сол бір тәртіппен және сол бір шарттарда жүзеге асырылады. Бұл ретте Орталықтың актілерінде айқындалған тәртіппен Орталық соты шешімдерінің қазақ немесе орыс тіліндегі аудармасы қамтамасыз етілуге тиіс. | 13-бап. Орталықтың соты  …  8. Қазақстан Республикасында Орталық сотының шешімдерін орындау Қазақстан Республикасы соттарының **сот актілерін** орындау сияқты сол бір тәртіппен және сол бір шарттарда жүзеге асырылады. Бұл ретте Орталық соты шешімдерінің қазақ немесе орыс тіліндегі аудармасы Орталық актілерінде айқындалған тәртіппен қамтамасыз етілуге тиіс. | ҚР АПК 21-бабына сәйкес Бірінші сатыдағы сот азаматтық істер бойынша сот актілерін сот бұйрықтары, шешімдері, ұйғарымдары, қаулылары нысанында қабылдайды. Апелляциялық, кассациялық сатылардағы соттар сот актілерін ұйғарымдар мен қаулылар нысанында қабылдайды. Осылайша, сот актілері шешімдерді ғана емес, сонымен де соттың ұйғарымдарын, қаулыларын және шешімдерін қамтиды. АХҚО соты актілерінің бірізді қолданылуы мақсатында АХҚО сотының шешімдерін ұлттық соттардың барлық актілері түрлерімен теңестіру ұсынылады. |
|  | 21 баптың екінші және үшінші абзацтары | Жоқ | 21-бап. Өтпелі ережелер  …  **Осы Конституциялық заңының 5-бабының**[**4-тармағында**](http://adilet.zan.kz/kaz/docs/Z1500000438#z42) **көзделген Орталық актілері Орталықтың органдары 2020 жылғы 1 қаңтарға** **дейін әзірлеуге және қабылдауға тиіс.**  **6-баптың 3-тармағының бірлескен актіні қабылдау туралы ережелері көрсетілген норма қолданысқа енгізілгенге дейінгі қабылданған Орталық актілеріне қолданылмайды.**  **1-баптың 10), 11) тармақшаларының, 6-баптың 7-тармағы 5) тармақшасының және 7-баптың 6-тармағының ережелері**  **Салық кодексіне**  **тиісті толықтырулар қолданысқа енгізілгеннен кейін қолданысқа енгізіледі.** | «Валюталық реттеу және валюталық бақылау туралы» Қазақстан Республикасы Заңы қолданысқа енгізілген күннен бастап Орталық актілерінің нақты қабылдану мерзімдерін белгілеу мақсатында. Сондай-ақ, Конституциялық заңның 6-бабының 3-тармағында («Салық салу мақсаттары үшін басқа қаржылық қызметтер туралы» бірлескен актісін) қолдану үшін, Орталықтың құзыреті шегінде салық салу мақсаттары үшін «басқа қаржылық қызметтер туралы» бұрын бекітілгенін атап өткен жөн. Конституциялық заңның бұрынғы нұсқасы, бұл мәселе тек АИФК-нің құзырына жатады делінген. Осыған байланысты, «Құқықтық актілер туралы» Қазақстан Республикасы Заңының 43-бабына сәйкес бірлескен акт туралы норма осы мәселе бойынша алдын-ала қабылданған АХҚО актісіне қолданылмайды, өйткені оны бүгінгі күнге дейін тіркелген барлық АХҚО қатысушылары басшылыққа алып келген. |

**Қазақстан Республикасы**

**Премьер-Министрінің**

**Бірінші орынбасары –**

**Қазақстан Республикасының**

**Қаржы министрі Ә. Смайылов**